**08.06.2021**

**Коми Республикаса Юралысь чолӧмалӧ Социальнӧй уджалысь лунӧн**

«Коми Республикаын йӧзӧс социальнӧя доръян юкӧнса пыдди пуктана уджалысьяс да ветеранъяс!

Чолӧмала тіянӧс уджсикас гажӧн – Социальнӧй уджалысьлӧн лунӧн! Тайӧ юкӧнын вермӧны уджавны сӧмын бур сьӧлӧма йӧз.

320 во сайын Петр І йӧзӧдіс Индӧд, мый серти кутісны лӧсьӧдны йӧзӧс социальнӧя доръян канму система. 20 во сайын Россияын медводдзаысь пасйисны Социальнӧй уджалысьлысь лунсӧ.

Талун социальнӧй службаса уджалысьяслӧн зэв кывкутана мог — тӧдмӧдны йӧзсӧ канму политикаӧн, мый отсӧгӧн бурмӧдӧны гражданалысь олӧмсӧ, кыпӧдны чӧжӧссӧ, отсалӧны йӧзлы тыр-бура да дыр овны.

Республикаын нёль сюрсысь унджык морт уджалӧ социальнӧй юкӧнын. Ті отсаланныд ветеранъяслы да олӧма йӧзлы, вермытӧмъяслы да гӧля олысьяслы, пикӧ воӧм челядя семьяяслы — ставнас 250 сюрсысь унджык морт, регионса быд коймӧд морт.

Отрасльлӧн тӧдчанлуныс торйӧн ёна тыдовтчис пандемия дырйи. Ті ӧдйӧ пӧртінныд олӧмӧ сувтӧдӧм могъяссӧ — сетінныд социальнӧй отсӧг, ваинныд сёян-юан, лекарствояс да быд лун коланаторъяс, асьнытӧ жалиттӧг уджалінныд да ӧні уджаланныд вахтаясӧн керка-интернатъясын.

Дона ёртъяс, ыджыд аттьӧ йӧз вӧсна тӧждысьӧмысь. Сиа крепыд дзоньвидзалун и тыр-бур олӧм! Мед став бурыс, мый ті вӧчанныд йӧзлы, ваяс тіянлы нӧшта унджык бур!»

**Коми Республикаса Юралысь В. В. Уйба**

**08.06.2021**

**Поздравление Главы Республики Коми с Днём социального работника**

"Уважаемые работники и ветераны социальной защиты населения Республики Коми!

Примите мои искренние поздравления с профессиональным праздником – Днём социального работника! Это одна из самых гуманных отраслей, и трудиться в ней могут только люди с обострённым чувством доброты и милосердия.

320 лет назад Петром І был издан Указ, который положил начало созданию государственной системы социальной защиты, 20 лет назад в России впервые отметили День социального работника.

Сегодня работникам социальной службы отведена важнейшая роль – быть проводниками государственной политики, направленной на улучшение качества жизни наших граждан, повышения уровня их доходов, продления активного долголетия.

В отрасли социальной защиты населения республики трудятся более четырёх тысяч сотрудников. Вы оказываете помощь и поддержку ветеранам и пожилым, людям с инвалидностью и малоимущим, семьям с детьми, попавшим в трудную жизненную ситуацию – это более 250 тысяч человек, каждый третий житель нашего региона.

Потенциал и значение отрасли особенно ярко проявились в период пандемии. Вы оперативно решали задачи по предоставлению мер социальной поддержки, доставляли продукты, лекарства и товары первой необходимости, самоотверженно трудились и продолжаете трудиться вахтами в домах-интернатах.

Дорогие друзья, большое спасибо за ваш самоотверженный труд. Желаю крепкого здоровья и благополучия. Пусть добро, которое вы дарите людям, возвращается к вам сторицей!"

Глава Республики Коми В. В. Уйба